Studerende med egen virksomhed modtager nu den virtuelle og stats uafhængige valuta “Bitcoin” som betaling.

Christoffer Chrintz, studere kommunikation på Roskilde Universitet. Ved siden af studiet har han sin egen virksomhed, Ideal Pixel, i hvilken han laver grafisk design, hjemmesider, og markedsføring for andre virksomheder.

Christoffer har fået interesse for den virtuelle valuta “Bitcoins” der hurtigt bliver mere og mere populær, men det er stadig et fåtal af forretninger og virksomheder der accepterer den som betalingsform.

Bitcoins værdi har vist sig meget ustabil, men Christoffer mener at det er en risiko der er værd at tage, og at det er vigtigt at støtte nye tiltag.

Bitcoins er blevet kritiseret for at gøre det lettere at snyde SKAT, da alle transaktioner er anonyme, men Christoffer forsikre at det ikke er hensigten, og at grunden til at han støtter op om valutaen, er at det er et helt nyt koncept, og så er den ikke reguleret af en stat, men har den værdi som brugerne giver den, hvilken er en interessant vinkel at tage.